钦定古今图书集成/明伦汇编/闺媛典/第127卷 > 林克威妻陈琬奴
## 钦定古今图书集成/明伦汇编/闺媛典/第127卷 > 林克威妻陈琬奴

按《福宁州志》：“陈琬奴，在坊后峬林克威妻。克威父天
成，赞天禄，克复州治后，以事见猜，天禄夜拥兵屠其
家，琬奴仓卒抱婴孩，与婢曳姑王氏从后门遁去，夜
匿堂源庄。后以首饰贿人，收遗骸。年二十有四，孤未
再周，潜移依母家，纺绩养姑抚子。其母讽适人，陈泣
曰：‘弃老稚而他适，禽兽不为’。即自缢几绝。姑奔救乃”
免。洪武戊午秋，姑殁，以礼殡殓。将葬，夜梦人曰：“汝姑
墓地在西南岭方家洋。”明日，果得地以葬，携孤庐墓
而返，守节至八十有三。